Rino Serra/Barcon ëd tòla
Artorn

Barcon ëd tòla 
L’é bel mè vej barcon
L’é fàit ëd tòla
Naviga e viagia fòrt
Ant ij mè pensé,
M’arcòrda ìl di lontan
Cand magna suòra
Le vnùita neuit ëd Natal
Vnulo a porté;
Mi j’ero gagno antlor
E ‘l bon Bambin
L’era l’aspetativa ‘d mi...
Dël regalin,
A j’ero pòchi ij sòld
Ma ‘l bon Gesù
Col ani ‘l bel barcon...
Portam-lo giù.
Oh quante vire
Cariand la mòla
Ant un sëbròt pien d’eva
Viagiava mè barcon ëd tòla
Son costi ij bej arcòrd
Dij temp andà
Veje dësmore ‘d tola
Mai dësmentià!

Rino Serra
Poesìa
Leteratura piemontèisa